ZÁPISNICA č. 6
zo 6. riadneho zasadnutia Akademického senátu Prírodovedeckej fakulty UK
dňa 13. 12. 2019 o 900 hodine v CH1-3
-----------------------------------------------------------------------------------------------------------------
Program:

1.	Otvorenie.
2.	Schválenie programu zasadnutia.
3.	Voľba návrhovej komisie.
4.	Rokovanie o uznesení Akademického senátu PriF UK schválené spôsobom per-rollam dňa 21. 11. 2019 podľa čl. 14 ods. 6 Rokovacieho poriadku AS PriF UK.
5.	Metodika delimitácie mzdových prostriedkov pre pracoviská Prírodovedeckej fakulty Univerzity Komenského v Bratislave pre roky 2020 až 2022.
6.	Otvorenie diskusie o reštrukturalizácii pracovísk PriF UK  vstupná informácia dekana.
7.	Informácie vedenia PriF UK a otázky na vedenie PriF UK.
Rôzne.

Prítomní podľa priloženej prezenčnej listiny: na úvod zasadnutia bolo prítomných 34 členov AS PriF UK, ďalší 3 členovia sa na zasadnutie dostavili až k rokovaniu o bode č. 5, 6 zástupcovia Vedenia PriF UK a 7 hostia.

Priebeh rokovania:

1.	Otvorenie: Predseda AS PriF UK doc. P. Neogrády privítal prítomných.
2.	Schválenie programu zasadnutia: Predseda AS PriF UK doc. P. Neogrády oboznámil plénum AS PriF UK s navrhovaným programom zasadnutia. Nikto z prítomných nemal voči predloženému programu žiadne námietky ani neboli prednesené žiadne návrhy na doplnenie programu. Program s uvedenými úpravami bol jednomyseľne schválený.
								(za: 34, proti: 0, zdržali sa: 0)
3.	Voľba návrhovej komisie: Do návrhovej komisie boli navrhnutí a schválení: 
Dr. Blanka Lehotská, Dr. Renáta Švubová a Andrej Hurajt.
(za: 31, proti: 0, zdržali sa: 3)
Uznesenie 06-19/01: Akademický senát PriF UK schvaľuje Návrhovú komisiu v zložení: Dr. Blanka Lehotská, Dr. Renáta Švubová a Andreh Hurajt.
4.	Rokovanie o uznesení Akademického senátu PriF UK schválené spôsobom per-rollam dňa 21. 11. 2019 podľa čl. 14 ods. 6 Rokovacieho poriadku AS PriF UK.
Predseda Rozpočtovej komisie AS PriF UK doc. M. Galamboš informoval o priebehu zasadnutia zo dňa 18.11.2019, kedy členovia RK AS PriF UK prerokovali „Návrh dekana PriF UK na prerozdelenie účelovej dotácie podľa zmluvy 121/2019“ a odporučili predsedovi AS PriF UK, aby nechal o návrhu hlasovať v čo najkratšom termíne formou per-rollam. Z celkového počtu 51 členov AS PriF UK sa hlasovania spôsobom per‐rollam zúčastnilo 38 členov AS PriF UK, pričom 36 členov hlasovalo za prijatie návrhu uznesenia, 1 hlasoval proti a 1 sa zdržal. Všetky hlasovania bolo možné pokladať za platné. Predseda AS PriF UK otvoril k diskusiu. Nikto z prítomných nemal žiadne otázky ani pripomienky a prebehlo hlasovanie.
(za: 31, proti: 1, zdržali sa: 1)
Uznesenie 06-19/02: Uznesenie č. 06-19/02: Akademický senát PriF UK v zmysle čl. 14, ods. 6. RP opätovne schvaľuje návrh dekana PriF UK na prerozdelenie účelovej dotácie podľa zmluvy 121/2019 v predloženej podobe, ktorý bol schválený hlasovaním per rollam dňa 21.11.2019.
5.	Metodika delimitácie mzdových prostriedkov pre pracoviská Prírodovedeckej fakulty Univerzity Komenského v Bratislave pre roky 2020 až 2022.
Dekan PriF UK prof. P. Fedor prítomným predstavil materiál, do ktorého boli na základe zasadnutia Rozpočtovej komiesie AS PriF UK (2.12.2019) zapracované viaceré zmeny. Predseda Rozpočtovej komisie AS PriF UK doc. Galamboš plénum informoval o priebehu Rozpočtovej komisie AS PriF UK, ktorá sa konala 2.12.2019. Písomnou formou boli doručené pripomienky od doc. P. Matúša, doc. R. Fľakovej (sumárny dokument za pracoviská Geologickej sekcie), Dr. R. Bodora a Mgr. G. Stehlíkovej. Predseda AS PriF UK doc. P. Neogrády otvoril diskusiu. Dr. Durmeková namietala, že pripomienky pracovísk Geologickej sekcie neboli zohľadnené a že boli už minulým Vedením fakulty odsúvané. Prodekan doc. B. Bleha tvrdil, že tieto pripomienky neboli odsúvané, ale sa s nimi bývalé Vedenie fakulty zaoberalo, avšak sa s nimi nestotožnilo. Dekan fakulty prof. P. Fedor prisľúbil, že v budúcom roku sa tieto aspekty Metodiky znova otvoria pre širšiu diskusiu, no teraz navrhuje schválenie Metodiky v predloženej podobe. Prof. Hiller sa informoval, ako presne prebieha percentuálne delenie vyprodukovanej publikácie pri medzikatedrovej spolupráci. Prodekan doc. Bleha uviedol, že žiadna publikácia nemôže byť zaevidovaná na viac ako 100 %. Pokiaľ vedúci dotknutých pracovísk neuvedú inak, publikácia sa delí rovným dielom (v prípade 2 pracovísk 50:50). Doc. Fľaková poznamenala, že pri madzifakultnej spolupráci, alebo v prípade pracovísk SAV sa % podiel na publikácii nekráti a všetkým zúčastneným sa zaráta ako 100 %. Tiež podotkla, že súčasná metodika znevýhodňuje pracoviská s nízkym počtom študentov, preto pracoviská Geologickej sekcie navrhujú schváliť metodiku len na 1 rok. Tiež prebehla diskusia k otázke bodového ohodnotenia jednotlivých aktivít v rámci propagácie PriF UK. Dr. Ozdín sa informoval, čo má byť cieľom propagácie - či propagácia jednotlivca, fakulty, univerzity? Prodekan doc. Bleha apeloval na všetkých, aby pri svojich propagačných aktivitách trvali na uvedení afilácie PriF UK. Predseda AS PriF UK uviedol, že v prípade propagačných aktivít, ktoré nespĺňajú nastavené kritéria je možnosť osloviť dekana PriF UK, ktorý môže vo významných prípadoch využiť na bonifikáciu takýchto aktivít finančnými prostriedkami z fondu dekana. Keďže sa do ďalšej diskusie neprihlásil žiaden ďalší člen AS,  predseda diskusiu uzavrel a prebehlo hlasovanie.    
     (za: 32, proti: 1, zdržali sa: 4)
Uznesenie č. 06-19/03: Akademický senát PriF UK schvaľuje Metodiku delimitácie mzdových prostriedkov pre pracoviská Prírodovedeckej fakulty Univerzity Komenského v Bratislave pre roky 2020 až 2022.  
6.	Otvorenie diskusie o reštrukturalizácii pracovísk PriF UK  vstupná informácia dekana.
Dekan fakulty prof. P. Fedor podal úvodnú informáciu o možnostiach reštrukturalizácie pracovísk PriF UK. Zdôraznil, že týmto otvára diskusiu na tému štrukturálnych zmien na fakulte, ktoré vyplývajú najmä z analýzy výkonu tvorivých pracovníkov „per capita“. Ako prvý prínos uviedol priestorovú optimalizáciu v rámci fakulty, nakoľko niektoré katedry majú miestnosti v rôznych pavilónoch PriF UK. Ďalej vidí potenciálne problémy v príliš veľkej atomizácii (t.j. 35 katedier), nakoľko sú na PriF UK aj veľmi malé katedry, ktoré vzhľadom na nízky počet zamestnancov na 100 % úväzok, nie sú schopné podávať požadovaný výkon. Problém vidí aj v prílišnej veľkosti niektorých sekcií. Tiež vyzval členov AS PriF UK, aby na pracoviskách, ktoré zastupujú priniesli tieto informácie a preniesli diskusiu do vecnej roviny, aby sme sa vyhýbali šíreniu rôznych poplašných správ a konšpirácií. Doc. Fľaková podotkla, že živnou pôdou pre konšpirácie je aj malá informovanosť zamestnancov. Predseda AS PriF UK otvoril diskusiu a zdôraznil, že toto je úvodná informácia, ktorá má viesť k diskusiám o prípadnej zmene štruktúry fakulty, nakoľko Štatút UK v Bratislave rozoznáva postavenie sekcií ako aj postavenie katedier vo fakultných hierarchiách. Vyjadril sa za zachovanie existujúceho modelu organizačného usporiadania fakulty, tj. za zachovanie katedier a sekcií, čo uviedol aj preto, aby členovia Akademickej obce fakulty o probléme diskutovali slobodne a otvorene. Súčasne však vyjadril   počudovanie nad stanoviskom Biologickej sekcie, ktoré doručili dekanovi PriF UK prof. Fedorovi.  Ako hosť na zasadnutí o slovo požiadala Dr. Švolíková, ktorá sa snažila uviesť doplňujúce informácie k stanovisku Biologickej sekcie, ktoré sa týkalo konkrétneho predloženého návrhu. Biologická sekcia nie je proti diskusiám na túto tému. Dekan fakulty PriF UK prof. Fedor sa záverom vyjadril, že bude plne akceptovať rozhodnutie akademickej obce.
7. Informácie vedenia PriF UK a otázky na vedenie PriF UK
Dekan fakulty pripomenul, že schválenie projektu Accord na PriF UK prinesie 120 mil. eur + 9 mil. eur je prisľúbených z MŠ SR. Tieto financie budú zahrnuté do rekonštrukcie fakulty, ktorej výsledkom by mala byť napr. zelená strecha, solárne články (budú dodávať energiu priamo do našej siete), 105 zrekonštruovaných laboratórií, zateplenie fasády, rozvody, výťahy, učebne, prednáškové miestnosti, atď. Tiež spomenul, že sa postupne dokončujú podmienky akreditačnej agentúry pre nastávajúcu akreditáciu z čoho vyplýva, že na garantovanie 3. stupňa štúdia budú podľa návrhu potrební 2 profesori a 3 docenti. Akreditácia sa predpokladá v jurisdikcii fakulty. Dekan tiež pripomenul, že sa rieši problém bufetu p. Mikulu. Problém tranzitu ľudí cez bočné dvere v bufete sa vyriešil, teraz sú v procese riešenia nepostačujúce/absentujúce filtre na kuchynských odsávačoch a s tým súvisiaci zápach. Prodekanka doc. Slaninová pripomenula, že sa začína pracovať na Študijnom poriadku PriF UK, pričom predpokladá, že v januári bude k dispozícii 1. pracovná verzia na pripomienkovanie. Člen ŠČ AS PriF UK A. Hurajt požiadal, aby aj študenti dostali predmetný dokument na pripomienkovanie.
10. Rôzne
Predseda AS PriF UK informoval, že prebehlo ustanovujúce zasadnutie AS UK a gratuloval Dr. Kondekovej, k jej zvoleniu  za podpredsedníčku AS UK. Tiež vyzval novoznovelných členov ŠČ AS PriF UK, aby sa prihlásili do komisií.

V Bratislave 13. 12. 2019

doc. Dr. Pavel Neogrády, DrSc.
predseda AS PriF UK

Návrhová komisia:
Mgr. Blanka Lehotská, PhD.
Mgr. Renáta Švubová, PhD.
Andrej Hurajt

Zoznam príloh: 	1. Prezenčná listina zo zasadnutia AS PriF UK.
	2. Štipendijný poriadok Univerzity Komenského v Bratislave,  Prírodovedeckej fakulty.
                            3. Návrh dekana o výške školného a vybraných poplatkoch v akademickom roku 2020/2021.